ΓΡΑΠΤΗ ΕΡΩΤΗΣΗ E-3097/00

υποβολή: Juan Naranjo Escobar (PPE-DE) προς την Επιτροπή

(4 Οκτωβρίου 2000)

Θέμα: Η αύξηση της τιμής του πετρελαίου

Κατά το έτος 2000 σημειώθηκε και πάλι αστάθεια στις τιμές του πετρελαίου, οι σοβαρές συνέπειες της οποίας αποδεικνύουν την μεγάλη ενεργειακή εξάρτηση της ΕΕ από τα καύσιμα. Η Ευρώπη καλύπτει το 19,6 % της παγκόσμιας αγοράς πετρελαίου" η μέση τάση εξωτερικής ενεργειακής εξάρτησης στην ήπειρό μας αυξάνει από 50 % σε 70 %, σύμφωνα με τη μελέτη 2020 που δημοσίευσε η Επιτροπή. Παρακολουθούμε μία τρίτη αύξηση, όσον αφορά το έτος παραγωγής αργού πετρελαίου, κατά 800 000 περισσότερα βαρέλια ημερησίως, περιμένοντας ότι η τιμή του πετρελαίου θα εναρμονισθεί με την παγκόσμια ανάπτυξη. Αντίθετα απ' ό,τι αναμενόταν όσον αφορά αυτήν την ενεργειακή πηγή, το πετρέλαιο αποδεικνύεται εκ νέου ένας ασταθής παράγων που επηρεάζει την αγορά.

Μπροστά στην κατάσταση αυτή, ποια μέτρα λαμβάνει η Επιτροπή για τη διαχείριση της ενεργειακής ζήτησης, τη διαχείριση της εξοικονόμησης ενέργειας και την ανάπτυξη των αυτοχθόνων ενεργειακών πηγών δίνοντας οριστική ώθηση στις ανανεώσιμες μορφές ενέργειας;

Ποια είναι τα κριτήρια που συνιστά η Επιτροπή στα κράτη μέλη για τη διαχείριση των στρατηγικών ενεργειακών πόρων;

Στις οικονομικές προβλέψεις πουπεβλήθησαν κατά τον παρελθόντα Απρίλιο, η Επιτροπή είχε προβλέψει ότι ο πληθωρισμός θα διετηρείτο στο 1,8 % κατά το τρέχον έτος και στο 1,7 % κατά το 2001,πό την προϋπόθεση ότι η τιμή του βαρελιού πετρελαίου θα διετηρείτο κατά το μάλλον ή ήττον σταθερή περί τα 24,5 δολάρια. Η προϋπόθεση όμως αυτή δεν ανταποκρίνεται πλέον στην πραγματικότητα. Σκοπεύει, ως εκ τούτου, η Επιτροπή να αναθεωρήσει τουςπολογισμούς της κατά τηνποβολή των οικονομικών της προβλέψεων, το προσεχές φθινόπωρο; Εξετάζει η Επιτροπή το ενδεχόμενο να καταλήξουν οι εταιρείες πετρελαίου σε συμφωνίες προκειμένου να καθορίσουν τις τιμές εις τρόπον ώστε να στρεβλώνουν τον ανταγωνισμό εις βάρος των αρχών που αναφέρονται στα άρθρα 81 και 82 της Συνθήκης;

Απάντηση της κας de Palacio εξ ονόματος της Επιτροπής

(24 Νοεμβρίου 2000)

Τα νέα δεδομένα τηςψηλής τιμής του πετρελαίου τα οποία, σε μεγάλο βαθμό, διαφεύγουν, από πλευράς προσφοράς, του προγραμματισμού τωνπεύθυνων πολιτικών στελεχών των καταναλωτριών χωρών, ενισχύουν την ανάγκη διαμόρφωσης μιας νέας στρατηγικής της ζήτησης, με σκοπό την σταδιακήποκατάσταση του πετρελαίου από άλλες ενεργειακές πηγές, την ηυξημένη χρήση των ανανεώσιμων και εναλλακτικών πηγών ενεργείας, την τιθάσευση της ζήτησης, την βελτίωση της ενεργειακής αποδοτικότητας καθώς και την προώθηση της εξοικονόμησης ενεργείας, ιδίως στα κτίρια. Όπως εξήγγειλε στην πρόσφατη ανακοίνωσή της για τον πετρελαϊκό εφοδιασμό της Ευρωπαϊκής Ένωσης(1), η Επιτροπή θα παρουσιάσει στο Ευρωπαϊκό Συμβούλιο του Gteborg

ένα πρόγραμμα ενεργειακών οικονομιών και ενεργειακής διαφοροποίησης που θα αφορά τόσο την βελτίωση της ενεργειακής αποδοτικότητας ιδίως στα κτίρια όσο και τηνποβοήθηση της ανάπτυξης μιας νέας γενεάς αυτοκινήτων. Εξάλλου, το μέλλον και η θέση των διαφόρων πηγών ενεργείας (πετρέλαιο, άνθρακας, αέριο, πυρηνική ενέργεια, ανανεώσιμες ενεργειακές πηγές) αποτελεί το αντικείμενο πράσινης βίβλου για την ασφάλεια του εφοδιασμού, το οποίο θα εγκριθεί από την Επιτροπή μέχρι τα τέλη του 2000.

Όσον αφορά την χρήση στρατηγικών αποθεμάτων, η Επιτροπή θα εξετάσει τα μέτρα ενίσχυσης του συστήματος των στρατηγικών πετρελαϊκών αποθεμάτων, μέσω της κοινοτικοποίησης της χρήσης τους. Για την καταπολέμηση της κερδοσκοπίας πρέπει να αναζητηθούν μέσα παρέμβασης ανάλογα με αυτά των χρηματοπιστωτικών αγορών, ούτως ώστε να περιοριστούν οι διακυμάνσεις των τιμών.

Όσον αφορά τον αντίκτυπο στις οικονομικές προβλέψεις, οι αρνητικές συνέπειες της αύξησης της τιμής του πετρελαίου στην οικονομική ανάπτυξη προβλέπεται να είναι της τάξεως του 0.3 % για το 2000 και 0.5 % για το 2001, εφόσον η τιμή του πετρελαίου παραμείνει γύρω στα 30 δολλάρια ΗΠΑ/βαρέλι για το εναπομένον, μέχρι το τέλος του έτους, διάστημα. Η αύξηση της τιμής αναμένεται να επιβαρύνει κατά 1 % τον πληθωρισμό.

Από πλευράς ανταγωνισμού, η Επιτροπή είναι της γνώμης ότι, μολονότι ορισμένα στοιχεία κόστους κυμαίνονται από το ένα κράτος στο άλλο, μόνο οι ολιγοπωλιακές συμπεριφορές και η έλλειψη ανταγωνισμού στη διανομή μπορούν να εξηγήσουν τιςφιστάμενες, μεταξύ κρατών μελών, σημαντικές διαφορές τιμής εκτός δασμών και φόρων. Στη βάση μιας τέτοιας διάγνωσης, το ερώτημα που εκ των πραγμάτων τίθεται είναι η ύπαρξη, ή μη, παραβάσεων του δικαίου που διέπει τον ανταγωνισμό, ειδικότερα δε η ενδεχόμενη ύπαρξη καρτέλ (συμφωνιών επί των τιμών). Σχετικές έρευνες δρομολογήθηκαν σε ορισμένα κράτη μέλη από τις εθνικές αρχές. Στην Ιταλία και τη Σουηδία επεβλήθησαν κυρώσεις, από τις αρμόδιες για τον ανταγωνισμό αρχές, σε εταιρείες πετρελαίου. Σε γενικές γραμμές, είναι απαραίτητο να ενθαρρυνθεί η εξωστρέφεια και η ανταγωνιστικότητα του κλάδου της διανομής καυσίμων. Ένα κρίσιμο σημείο είναι η ανάπτυξη μιας πραγματικής εσωτερικής αγοράς διυλισμένων προϊόντων (σε επίπεδο χονδρικής) που θα επιτρέψει τον άνετο και ανταγωνιστικό εφοδιασμό όλων των φορέων διανομής, ακόμη και των μη εθνικών επιχειρήσεων διύλισης.

(1) COM(2000)631 τελικό.